# Royal Mile

Royal Mile kaleak Edinburgheko gaztelua eta Holyrood jauregia lotzen ditu, Edinburgheko Alde Zaharraren bihotz-bihotzean. Royal Mile ibilbideak luzez 1,8 km ditu edo zehatzagoak izatekotan eskoziar mila 1 (hau baita kalearen neurria). Royal Mile kalea Aintzineko Hiriaren (Old Town) erakarpen gune nagusiena da eta Hiri Berriko (New Town) Princes Street kalearekin lehiatzen da.

## Ibilbidea

Gaztelutik Holyrood jauregirako jeitsieran lau gune edo auzune nabarmentzen dira: Castlehill, Lawnmarket, High Street eta Canongate.

### Castlehill

Edinburgheko gazteluan du hasiera. Gazteluaren enparantza 1753tik desfileak egiteko erabiltzen zen eta 1816an zabaldu eta apaingarriak ezarri zizkioten. Enparantza bera A mailako eraikin izendaturik dauka Historic Scotland erakundeak. Handik behera jeisten den kale adokinatua Castlehill da. Bertako eraikin aipagarriena Tolbooth-Highland-St John's eliza da, gaur egun Edinburgheko Jaialdia antolatzen duen elkartearen egoitza dena.
* Edinburgheko gaztelua.
* Edinburgheko gazteluaren enparantza.
* Castlehill.

### Lawnmarket

Lawnmarket hasiera batean High Streeten goiko zatia zen baina 1477an bere izaera propioa lortu zuen. Bertan merkatua ospatzen zen baina gaur egun turistentzako oroigarriak saltzen dituzten dendez beteta dago. Iparraldean Gladstone's Land XVII mendeko merkatarien udaletxea dago, hegoaldean berriz herbeheretar estiloko fatxadak dituzten XVII mendeko etxeak daude. Eskoziako Epaitegiaren eraikina ere bertan dago. Lady Stair's Close kale motza pasata Eskoziako Idazleen Museoa dago.
* Lawnmarket.
* Gladstone's Land.
* Gladstone's Land-eko urrezko belatza.
* Eskoziako Idazleen Museoa.

### High Street

Hegoaldeko ertzaren heren bat Parliament Square-k hartzen du, izan ere bertan egon baitzen 1630 eta 1707 artean Eskoziak izan zuen Parlamentu zaharra, Ingalaterrarekiko Batasun Agiria sinatu zen arte. Kale nagusia izanik bertan daude San Giles katedrala eta Edinburgheko udaletxea, bai eta Old Tolbooth udaletxe zaharra ere. Mercat Cross bidegurutzean Erregearen proklamak eta abisuak irakurtzen ziren.
Eraikin ezagunenetako bat ordea John Knox House da. XVI mendeko John Knox erreformalari protestantea bizi izan zen etxea da. Honen ondoan egon zen Edinburghera sartzeko ate nagusia, Netherbow Port izenekoa. 1764an eraitsi zuten trafikoa oztopatzen zuelako.
* High Street.
* San Giles katedrala.
* Edinburgheko udaletxea.
* Mercat Cross.
* Tron Kirk eliza.
* John Knox House.

### Cannongate

1856 arte burgo independientea izan zen, hortik bere izena, "kanonigoen atea", izan ere Holyrood abadiako monje agustindarren herria baitzen. Moray House eta akademia, Canongate Tolbooth (udaletxe zaharra) eta Canongateko eliza daude kale ertzean. Bukaeran Eskoziako Parlamentu Berria dago.
Abbey Strand kale laburrak Holyrood jauregira eramaten du.
* Canongate Tolbooth.
* Holyrood jauregia.
* Eskoziako Legebiltzarra.
* Moray House.
* Dunbar's Close Garden.

## Close-ak

Royal Mile ertzetan hainbat kale txiki daude, Edinburghen "close" izena hartzen dutenak. Hona hemen zerrenda:
| Castlehill: Hegoaldean: Castle Wynd Old Distillery Close Boswell's Court Iparraldean: Skinner's Close Semple's Close Jollie's Close Lawnmarket: Hegoaldean: Riddle's Court Fisher's Close Brodie's Close Buchanan's Close Iparraldean: Mylne's Court James Court Lady Stair's Close Wardrop's Close | High Street: Hegoaldean: Barrie's Close Old Fishmarket Close Borthwick's Close Old Assembly Close Burnet's Close Bell's Wynd New Assembly Close Stevenlaw's Close Marlin's Close Dickson's Close Cant's Close Melrose Close Toddrick's Close South Gray's Close Hyndford's Close Fountain Close Tweeddale Court World's End Close | High Street: Iparraldean: Byer's Close Advocate's Close Roxburgh Close Writer's Close Mary King's Close Craig's Close Anchor Close Geddes Entry North Foulis Cose Old Stamp Office Close Lyon's Close Jackson's Close Fleshmarket Cose Carrubber's Close Bishop's Close North Gray's Close Morrison's Close Baillie Fyfe's Close Paisley Close Calmer's Close Monteith's Close Trunk's Close Baron Maules Close | Canongate: Hegoaldean: Gullan's Close Gibb's Close Pirrie's Close Old Playhouse Close Sugarhouse Close Bakehouse Close Wilson's Close Cooper's Close Crichton's Close Bull's Close Reid's Close Vallence's Close Iparraldean: Midcommon Close Bowling Green Close Old Toolboth Wynd Dunbar's Close Panmure Close Brown's Court Lochend Close Gladstone's Court Reid's Court Campell's Close Brown's Close Forsyth's Close Galloway's Entry White Horse Close |

## Kanpo estekak

* Datuak: Q852908
* Multimedia: Royal Mile / Q852908